बाड़मेर- शहर के सार्वजनिक श्मशान घाट के पास स्थित रावणा राजपूत समाज के श्मशानघाट में युवक का शव मिलने का मामला सामने आया। ख़बर पूरे शहर में आग की तरह फैल गई और मौके पर भारी संख्या में लोग एकत्रित हो गए। सूचना पर कोतवाली थाना पुलिस मौके पर पहुंची और मृतक कमलेश (30) पुत्र हरिराम खत्री शव को कब्जे में लेकर बाड़मेर अस्पताल की मोर्चरी में रखवाया। शव का पोस्टमार्टम करवाकर शव परिजनों को सुपुर्द कर दिया। प्रथमदृष्टया मामला आत्महत्या का प्रतीत हो रहा है। पुलिस मामले की जांच में जुटी है। युवक के आत्महत्या करने के कारणों का खुलासा अब तक नहीं हो पाया है।